Rokomet v Šmarski občini
Prvi začetki

Ideja o ustanovitvi rokometnega kluba v Šmartnem sega v leto 1965. Takrat je g. Tine Brilej, ki je služboval v Šmarski šoli opazil, da v Šmartnu ni pravzaprav nobenega organiziranega športa, a hkrati veliko mladih fantov, ki je svoje popoldneve preživljalo na igrišču. Za nasvet, kateri šport bodo izbrali za te mlade fante je uprašal za nasvet svoje prijatelje. G. Tine je predlagal rokomet in je bil v takratni litijski občini edini, ki je bil izučen o igri rokometa.

Takrat je v Litiji že deloval nogometni in košarkarski klub. Odločali so se med odbojko in rokometom. Prevladal je prav slednji.

G. Tine je tako zbral nekaj fantov in jih začel učiti rokometne igre. Te igre niso poznali in g. Tine se je pošteno namučil, da jim je igro približal. S pridnim delom in veliko zabave, ki so jo igralci pri igri doživljali so počasi, a s trudom napredovali v rokometni igri.

Ustanovitev rokometnega kluba.

Tako so se leta 1965 g. Tine in njegovi prijatelji odločili, da ustanovijo rokometni klub. Natančneje je bil ustanovljen 22. novembra leta 1965. G. Tine je postal prvi trener, za predsednika kluba pa so izbrali g. Lojzeta Erjavca.

Prvo tekmo so igrali 5. decembra proti Domžalah. Izgubili so jo za dva gola. Prvo zmago so zabeležili leta 1966 proti Zagorju.

Nekaj časa kasneje se je g. Lojze udeležil sestanka za sprejem v Rokometno zvezo. Tako je prvo uradno tekmo Šmartno igralo proti ekipi Cerklje.

V Šmartnem so imeli doma narejene gole, narejeni so bili iz macesnovega lesa. Širina okvirja je bila 10x10, po pravilih pa bi morala biti 8x8. Zato so se Cerkljani na ta račun pritožili. G. Šetinc, takratni predsednik rokometne zveze, pa je stopil na stran Šmarčanov in dejal, da zunanjost ni pomembna, pomembna je luknja.

Začetek rokometa v Šmartnem za dekleta 

Leta 1967 so ustanovili tudi selekcijo za dekleta. Skozi leta se je v Šmartnem igral zelo dober ženski rokomet in so bila vseskozi med najboljšimi v državi.

Rokometno društvo pa je sestavljajo ljudi, ki so večino delali v klubu prostovoljno. Klub je imel nekaj manjših sponzorjev za financiranje športne opreme.Leta 1971 pa je klub dobila prvega velikega sponzorja takratnega časa in se tako klub preimenoval v Rokometni klub Usnjar. Tistega leta so zgradili tudi dom v bližini igrišča, ki so ga uporabljali strelci in rokometaši, kjer so imeli shranjeno športno opremo.

Prvi profesionalni trener

Prvi profesionalni rokometni trener Niko Markovič se je v klubu zaposlil leta 1981. Niko Markovič je nekaj časa vodil tudi slovensko rokometno reprezentanco. Sprva je bila ta ideja nerealna, pozneje pa se je izkazalo za zelo pametno potezo rokometnega kluba.

Potem so prišli največji uspehi kluba, kot npr. Republiški naslov prvaka v sezoni 1983/1984. Podoben rezultat so takrat zabeležili tudi mladinci. 

Zamenjava pokrovitelja

Pozneje je klub zamenjal veliko pokroviteljev, zato se je večkrat preimenoval ( Presad , Goldstar in Inženiring Šarbek ). Klub je potem izpadel v nižji rank tekmovanja in se tako preimenoval v Rokometni klub Šmartno. Klub se je znašel v hudi finančni in organizacijski stiski. Dela sta se lotila neizkušena Aleš Hauptman in Igor Potisek. S trdim delom sta klub ohranila in danes šteje preko 150 članov. Danes klub poznamo pod imenom Rd Šmartno 99.
